text: আসিয়ে নুর ফেত্তাহওলু (, , জন্ম. ১২ই নভেম্বর ১৯৮০) হলেন একজন তুর্কি-জার্মান অভিনেত্রী। তিনি তুর্কি টিভি ধারাবাহিক নাটক আশক-ই মেমনু এ পেয়কার চরিত্রের জন্য বিখ্যাত হয়ে উঠেন এবং মুহতেশেম ইউজিউয়েল ধারাবাহিকে মাহীদেভ্রান সুলতান চরিত্রে অভিনয়ের মাধ্যমে অসংখ্য ভক্তকূল ও খ্যাতি অর্জন করেন।
  
  প্রাথমিক জীবন এবং পেশা
  ১৯৮০ সালে, জার্মানির দুইসবার্গে পাঁচ সন্তানের পিতামাতা ফাতমা এবং সিনান ফেত্তাহওলু দম্পতির ঘরে নুর ফেত্তাহওলু জন্মগ্রহণ করেন। তার পারিবারিক আদি নিবাস হলো তুরস্কের রিজ শহরে। তার পরিবারের সদস্যরা পৈতৃকভাবে আলবেনীয় বংশোদ্ভুত ক্রীটদেশীয় এবং মাতার দিক হতে কসোভো আলবেনীয় ছিলেন, যারা রিজ এ স্থানান্তরিত হন। তার শিক্ষাজীবন শুরু হয় বেশিকতাশ লিসেসি এ এবং পরবর্তীতে তিনি হালিচ বিশ্ববিদ্যালয়ে ফ্যাশন ডিজাইনে স্নাতক অর্জন করেন। তিনি কিছু সময়ের জন্যে টেলিভিশন উপস্থাপিকা হিসেবে স্কাই তুর্ক চ্যানেলের অর্থনীতি সংবাদ পাঠ করতেন। নুর তার অভিনয় জীবন শুরু করেন বেনদেন বাবা ওলমাজ ধারাবাহিক দিয়ে। তারপর অভিনয় করেন গোনুল সালিনজায়ি-তে এবং আশক-ই মেমনু ধারাবাহিকে পেয়কার চরিত্রে অভিনয়ের মাধ্যমে তিনি তারকা বনে যান। এছাড়াও তিনি আতাসায়, লুনা, ডাভ এবং সানসিল্কের মতো প্রতিষ্ঠানের বিজ্ঞাপনচিত্রে অভিনয় করেছেন। তিনি কুর্তলার ভাদিসি ফিলিস্তিন নামক তুর্কি চলচ্চিত্রে প্রধান চরিত্রে অভিনয় করেন। পরে ২০১১ সালে তিনি মুহতেশেম ইউজিউয়েল এ মাহীদেভ্রান সুলতান চরিত্রে অভিনয় করে ব্যাপক খ্যাতি অর্জন করেন এবং এ চরিত্রে অনবদ্য অভিনয়ের জন্য তিনি বহু পুরস্কারে ভূষিত হয়েছেন। পরবর্তীতে তিনি হায়াত ইয়োলুনদা এ শাফাক চরিত্র অভিনয় করেন। ফিলিনতা ধারাবাহিকে নুর অভিনয় করেন সুরেয়য়া চরিত্রে।
  
  ব্যক্তিগত জীবন
  ২০১৬ সালের ১৪ই ফেব্রুয়ারি ফেত্তাহওলু এলিসা গুজিন ভেজিরোলু নামক এক কন্যাসন্তানের জন্ম দেন, যার বাবা হলেন লেভেন্ত ভেজিরোলু।
  
  চলচ্চিত্রের তালিকা
  
  পুরস্কার এবং মনোনয়ন
  
  তথ্যসূত্র
  
  বহিঃসংযোগ 
   নুর ফেত্তাহওলু এর অফিসিয়াল ওয়েবসাইট 
   
  
  বিষয়শ্রেণী:১৯৮০-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:জার্মান টেলিভিশন অভিনেত্রী
  বিষয়শ্রেণী:জার্মান চলচ্চিত্র অভিনেত্রী
  বিষয়শ্রেণী:তুর্কি টেলিভিশন অভিনেত্রী
  বিষয়শ্রেণী:তুর্কি চলচ্চিত্র অভিনেত্রী
title: নুর ফেত্তাহওলু